**I I I . Ε Λ Λ Η Ν Ι Σ Τ Ι Κ Ο Ι Χ Ρ Ο Ν Ο Ι (323 π.Χ. θάνατος Μ. Αλεξάνδρου – 146 π.Χ. κατάκτηση Ελλάδας από Ρωμαίους)**

**ΥΛΗ**

**ΙΙΙ. ΕΛΛΗΝΙΣΤΙΚΟΙ ΧΡΟΝΟΙ 1.2. Τα χαρακτηριστικά του Ελληνιστικού κόσμου (**Οι υποενότητες Τα βασίλεια της Ανατολής, Τα βασίλεια του Ελλαδικού χώρου, Οι πόλεις - κράτη, Οι συμπολιτείες δεν συμπεριλαμβάνονται στην εξεταστέα ύλη**) 2. Ο ελληνιστικός πολιτισμός (**Το εισαγωγικό σημείωμα δεν συμπεριλαμβάνεται στην εξεταστέα ύλη**) 2.1 Τα ελληνιστικά πνευματικά κέντρα 2.2 Η γλώσσα**

**ΣΗΜΕΙΩΣΕΙΣ**

**1.2. Τα χαρακτηριστικά του ελληνιστικού κόσμου**

**α) Οικονομικά:**

* **Ενιαίο οικονομικό σύστημα**: Κοινό νομισματικό σύστημα, κοινή δημοσιονομική πολιτική, κοινός τρόπος συναλλαγών μεταξύ ελληνικών πόλεων-κρατών και κατακτημένων περιοχών της περσικής αυτοκρατορίας.
* **Οι βασιλείς**: κάτοχοι όλης της γης και της παραγωγής.
* **Ακμή του εμπορίου**.
* **Χρήση ελληνικών νομισμάτων**, απόσυρση περσικών.
* Δημιουργία **τραπεζών**, χρησιμοποίηση **επιταγών**.

**β) Κοινωνικά:**

* Η **προνομιούχος τάξη**: **Έλληνες** και λίγοι **ελληνίζοντες** γηγενείς. Ενασχολήσεις: **εμπόριο**, **τραπεζικές επιχειρήσεις**, **βασιλικοί υπάλληλοι**.
* **Γηγενείς**: εργάτες και μικροκαλλιεργητές.
* Αίτια **ανάπτυξης της δουλείας**: η ανεπάρκεια της εργασίας των ελεύθερων
* πολιτών και της εξαρτημένης εργασίας δουλοπαροικιακού χαρακτήρα.

**γ) Πολιτικά:**

* **Απόλυτη μοναρχία (**ηγεμόνας και ολιγομελές επιτελείο**).**
* **Οι πολίτες** δεν είχαν **κανέναν πολιτικό ρόλο**. Στροφή προς το ατομικό συμφέρον

**Αλεξάνδρεια, Αντιόχεια, Πέργαμος κ.ά.:** διοικητικά, οικονομικά και πολιτιστικά κέντρα του ελληνιστικού κόσμου.

**Στον ελλαδικό χώρο** πολλές πόλεις-κράτη διατήρησαν την αυτονομία τους (Αθήνα, Σπάρτη, Ρόδος κ.ά.), ενώ ευρύτερες περιοχές οργανώθηκαν σε **ομοσπονδίες - συμπολιτείες** (Αιτωλία, Αχαΐα).

**2.1. Τα ελληνιστικά πνευματικά κέντρα:**

20 χρόνια μετά το θάνατο του Μ. Αλεξάνδρου η αυτοκρατορία διασπάστηκε σε 4 μεγάλα βασίλεια:

* της **Αιγύπτου** με τον Πτολεμαίο
* της **Συρίας** με το Σέλευκο
* της Μακεδονίας με τον Κάσσανδρο
* της Θράκης με το Λυσίμαχο

και στη συνέχεια και μερικά μικρότερα

* της **Περγάμου**
* της Βιθυνίας
* της Αρμενίας
* του Πόντου
* της Καππαδοκίας και άλλα

Οι πόλεις που ιδρύθηκαν σ’ αυτά τα ελληνιστικά κράτη εξελίχθηκαν σε **μεγάλα αστικά, οικονομικά και πολιτιστικά κέντρα**. Διέθεταν:

* πολεοδομικό σύστημα,
* τείχη,
* ανάκτορα,
* αγορές,
* γυμνάσια, παλαίστρες, στάδια,
* θέατρα,
* βιβλιοθήκες,
* ιερούς χώρους και αρχιτεκτονικά μνημεία (ναούς, στοές, μεγάλους βωμούς).

**Ιδιαίτερα ξεχωρίζουν:**

* **Η Αλεξάνδρεια, πρωτεύουσα του βασιλείου της Αιγύπτου**

Ιδρύθηκε από τον Μ. Αλέξανδρο το 331 π.Χ. Οι κάτοικοί της ήταν Έλληνες, Αιγύπτιοι και Εβραίοι.

Απέκτησε μεγάλη ανάπτυξη, οικονομική και πολιτιστική, ως **ένα από τα μεγαλύτερα λιμάνια της Μεσογείου**.

Στο **νησάκι Φάρος**, στην είσοδο του λιμανιού, κατασκευάστηκε **ένα από τα επτά θαύματα του αρχαίου κόσμου: πύργος με φανό διαρκώς αναμμένο στην κορυφή του** για να διευκολύνει την κίνηση των πλοίων στο λιμάνι. Από το έργο αυτό πήραν το όνομά τους οι μεταγενέστεροι φάροι.

Οικοδομήματα που ξεχωρίζουν:

**Μουσείο**: οικοδομικό συγκρότημα αφιερωμένο στις Μούσες, χώρος συγκέντρωσης πνευματικών ανθρώπων της εποχής. Περιλάμβανε βοτανικό, ζωολογικό κήπο και χώρους για αστρονομικές μελέτες.

**Βιβλιοθήκη**: Εκεί εργάζονταν οι **γραμματικοί**, άνθρωποι με φιλολογική παιδεία, που ασχολήθηκαν με την καταγραφή και το σχολιασμό των κειμένων των αρχαίων συγγραφέων. Η χρήση του παπύρου διευκόλυνε την παραγωγή χειρογράφων. Στην ακμή της, υπολογίζεται ότι συγκέντρωνε περίπου 500.000 χειρόγραφα.

* **Η Αντιόχεια, πρωτεύουσα του βασιλείου της Συρίας**

Ιδρύθηκε το 300 π.Χ. από τον στρατηγό του Μ. Αλεξάνδρου Σέλευκο, στη μνήμη του πατέρα του Αντίοχου.

Ήταν **Τετράπολις,** αποτελείτο δηλαδή από τέσσερις συνοικισμούς. Καθένας τους περιβαλλόταν με τείχος, όπως και όλη η πόλη.

Ήταν διάσημη για τα **λαμπρά οικοδομήματα** και τα **αγάλματα** που την στόλιζαν.

Κάτοικοι: Μακεδόνες, Αθηναίοι, Κρήτες, Κύπριοι και ασιατικά έθνη, ήταν δηλαδή ένα **πολυπολιτισμικό κέντρο**.

* **Η Πέργαμος, πρωτεύουσα του κράτους των Ατταλιδών στη Μικρά Ασία**

Τμήμα αρχικά του Βασιλείου της Θράκης έγινε ανεξάρτητο Βασίλειο το 281 π.Χ. και κυβερνήθηκε από μια δυναστεία ελληνικής καταγωγής, που πήρε το όνομά της από **τον Άτταλο Α’**, που κατατρόπωσε τους Γαλάτες, ύστερα από σειρά επιδρομών τους στην Ιταλία, στα Βαλκάνια και εν τέλει και στη Μικρά Ασία (πέρασαν τον Ελλήσποντο το 278 π.Χ.)

Ήταν κτισμένη ως **οχυρωμένη ακρόπολη σε τρία κλιμακωτά επίπεδα**.

Διάσημη για τη **Βιβλιοθήκη της** (200.000 χειρόγραφα). Η έλλειψη παπύρου οδήγησε στην εφεύρεση και χρησιμοποίηση της **περγαμηνής** (= δέρμα από έμβρυο κατσίκας).

Διέθετε **Μουσείο**, όπως και η Αλεξάνδρεια, που λειτουργούσε περίπου όπως τα σημερινά μουσεία.

Το πιο διάσημο οικοδόμημα: **Ο Βωμός του Διός**, έργο μεγάλων διαστάσεων που οικοδομήθηκε σε ανάμνηση της απόκρουσης των Γαλατών.

**2.2. Η γλώσσα:**

Η οικουμενικότητα του ελληνιστικού πολιτισμού διαφαίνεται από τη **χρήση της ελληνικής γλώσσας μεταξύ των Ελλήνων και των εξελληνισμένων γηγενών**.

Η γλώσσα που χρησιμοποιούσαν ήταν η **Κοινή Ελληνική ή απλώς Κοινή γλώσσα** (**απλοποιημένη εκδοχή της αρχαίας, συγχώνευση των ελληνικών διαλέκτων με βάση την αττική διάλεκτο**). Χρησιμοποιείτο τόσο από το λαό για την καθημερινή επικοινωνία, όσο και από συγγραφείς της εποχής. Αποτέλεσε **όργανο διάδοσης του χριστιανισμού**, καθώς σε αυτήν πρωτομεταφράστηκε από τα εβραϊκά η Παλαιά Διαθήκη (Αλεξάνδρεια, μετάφραση των εβδομήκοντα) και γράφτηκε στη συνέχεια, ως πρωτότυπο κείμενο, η Καινή Διαθήκη.

**Χρήσιμα πάουερ πόϊντ – βίντεο:**

(Τα χαρακτηριστικά του ελληνιστικού κόσμου)

<https://www.slideshare.net/slideshow/ss-251380847/251380847>

<https://www.slideshare.net/slideshow/hellenistic-period-characteristics-of-the-hellenistic-world/125643752>

(τα ελληνιστικά πνευματικά κέντρα)

<https://www.slideshare.net/slideshow/ss-244844001/244844001>

<https://www.slideshare.net/slideshow/pptx-9aa8/265732188>